ཞེས་ཆོས་བཤད་དུས་འབུལ་བ་ལ་འདོད་རྔམ་བྱེད་པ་འདི་སེམས་གཏིང་ནས་སྐྱོ་བྱེད་རེད་ཅེས་གསུངས་འདུགགང་ལྟར་ངས་འབུལ་བ་གཏན་ནས་ལེན་གྱི་མེད་པས་ཁྱེད་ཚོས་འབུལ་བ་ཁྱེར་ཡོད་པ་རྣམས་རང་འཇགས་སློག་ས་ཡོད་ན་དེ་ཀ་དང་།མེད་ན་དེ་གའི་སྤྱི་ཚོགས་ལ་ཕན་པའི་ཆེད་བེད་སྤྱོད་བྱོས།ཁྱེད་ཅག་གིས་གོ་མྱོང་ཡོད་རྒྱུ་རེད།སྔོན་མ་ང་༡༩༧༩ལོར་མའོ་སི་ཁའོ་བརྒྱུད་ནས་སོག་ཡུལ་ལ་སླེབས་པ་རེད།སོག་ཡུལ་དུ་འགྲེམས་སྟོན་ཁང་ཞིག་གི་ནང་དུ་ཁ་ཆེས་ཆེར་གདངས་པའི་གྲྭ་ཆས་ཅན་ཞིག་གི་ཁའི་ནང་དུ་མི་སེར་ཚང་མ་འགྲོ་བཞིན་པའི་རི་མོ་ཞིག་འདུགདེ་ནི་གྲྭ་པ་རྣམས་མི་མང་ལ་བཤུ་གཞོག་གཏོང་མཁན་རེད་ཟེར་བའི་མཚོན་དོན་རེད།སྣེ་ཤན་པ་དེས་དེ་སྐོར་ང་ལ་འགྲེལ་བཤད་བྱེད་པར་འཚེར་སྣང་བྱེད་ཀྱི་འདུག་པས་ངས་ཁྱོད་འཚེར་མི་དགོས།ང་ཚོ་གྲྭ་པ་དང་བླ་མས་མི་མང་ལ་བཤུ་གཞོག་བཏང་བ་རི་མོར་བྲིས་པ་རེད།དེ་བདེན་པ་རེད་ཅེས་བརྗོད་པ་ཡིན།